ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ፡ ተዘክሮታት ስነ-ጥበባዊ በረኸት መሰለ ኣብ ኣስመራ 6 ለካቲት 2019 መግለጺ ስእሊ, በረኸት መሰለ ስነ ጥበባዊ ክትከውን ምምናይን ተውህቦ ስነ ጥበብ ሃልዩካ ስነ ጥበባዊ ምዃንን በበይንቶም'ዮም። ብፍላይ ከኣ ኣብ ግዜ ንእስነትካ ንስነ ጥበብ ቀረባ ኮይንካ ብሙዚቃ ተኾስኩስካ እንተዓቢኻ 'ኣነ እየ ዝበለ' ስነ ጥበባዊ ናይ ምዃን ዕድልካ ልዑል'ዩ። ፍርያት ማይ ምነ ገና ካብ ብቖልዕኡ ጀሚሩ [ጭራ] ዋጣ ምህራም ጀሚሩ። ወዲ 13 ዓመት ሰገን'ዩ፡ ንናይ ጽባሕ ርሑው ህይወት ኣብ መዓሰከራት ስደተኛታት ትግራይ ከርተት ዝብል ዘሎ በረኸት መሰለ፡ ኣብ ኤርትራ ማይ ምነ እዩ ተወሊዱ። እግሪ ተኺሉ ኮዳዕዳዕ ምባል ምስጀመረ ድማ ምስ ወለዱ ናብ ኣስመራ ከይዱ። "ብዙሕ ተዘኩሮታተይ ኣብ ኣስመራ ጎዳይፍ ዘሕለፍክዎ'ዩ" ዝብል በረኸት ምስ ጋዜጠኛ ቢቢሲ በሪሁ ሊላይ ኣብ ዝገበሮ ወግዒ፡ "ኩሎም ደቂ ማይ ምነ ዋጣ ስለዝሃርሙ ኣነ እውን ዋጣ ክሃርም ጀሚረ" ብምባል ከመይ ምስ ሙዚቃ ዓለም ከም ዝተላለየ ሓቢሩ። ዓበይቲ ፍጻሜታት ኤርትራ ኣብ 2018 "እንታይ ኣሚንና ኢና ናብ ኤርትራ ክንምለስ?" "ረዚን ሕብረተሰብ'ዩ ዘለና፤ እዚ ክብሪ ክንብክሎ የብልናን" በረኸት፡ ገና ወዲ ሸሞንተ ዓመት እንከሎ ነታ ብዙሕ ተዘክሮታት ኣሕሊፈላ ዝበላ ዝፈትዋ ጎዳይፍ ራሕሪሑ፡ እተን ጎደናታት ኣስመራ ረጊጸን ዘይጸገባ ለግለግ ኣእጋሩ ናብ ስደት ኣምሪሔን። ኣእዳዉ፡ ጅማት ዋጣ ዓትዒተን "ክኣስረኪ'ዶ ብጅማት ህበይ" እናበላ ዘዛንያኣ ንዝነበረት ከተማ ማይ ምነ ንድሕሪት ገዲፈን ምስወለዱ ንትግራይ ኣትዩ። በረኸት መሰለ፡ ስደተኛ ዝብል ታሴራ ተዋሂብዎ ኣብ መዓስከር ስደተኛታት ሕጻጽ ካብ ዝነብር እነሆ ሓሙሽተ ዓመታት ኮይኑ'ሎ። "እንተኾይኑለይ" ኣብ ሕጻጽ እትርከብ ጉጅለ ባህሊ ዝሃበቶ መሳርሒ ገይሩ፡ ክራር ብደምቢ መሊኹ ፎቖዶ እንዳ ጥምቀትን መርዓን ክጻወት ጀሚሩ። "መዓስከርና፣ ደቂ መዓስከርና" ዝብላ ቃላት ካብ ኣፍ በረኸት ኣይፍለያን። ብሰንኪ ሃሩርን ሰኣን መዘናግዕን ክንደይ ሰብ ካብቲ መዓስከር ሃጽ ኢሉ ከምዝጠፍእ ዝገልጽ በረኸት፡ ነቲ ጽንኩር ናብራ መዓስከር ክራሩ ምስ ዜማታት ነብስሄር ህቡብ ድምጻዊ ኣብርሃም ኣፈወርቂ ኣዋዲዱ ይሓልፎ'ሎ። ኣብ ዕሸል ዕድሚኡ ንሃገሩ ኤርትራ ፍሉይ ፍቕርን ናፍቖትን ከምዘለዎ ካብ ዘዝይሞም ደርፍታት ኢኻ እትርዳእ። ሽረ እንዳስላሴ ኣብ ዝርከብ ሆቴል ገባር ሽረ፡ ቅርቅርቲ ኮይንና ነታ ከተማ ቁልቁል እናረኣና በረኸት ብዝጻወቶም ደርፍታት እናተዘናጋዕና ፍሉይ ሃሴት ፈጢሩልና ኣሎ። "ንምዃኑ ዝያዳ ኣብሊጽካ እትፈትዎ ደራፊ መን'ዩ?" ምስበልክዎ፡ ንጻት'ኳ ከይጸንሐ "ኣብርሃም ኣፈወርቂ" በለኒ። ኣነ'ውን ዜማታት ኣብርሃም ኣፈወርቂ ብሰገን ስነ ጥበባዊ በረኸት መሰለ ክሰምዕ ተሃንጥየ ስለዝነበርኩ "እስኪ ኣስመዐና" በልክዎ። "ናይ መብጽዓ ደሴት.
